CELEX: 32011R0572
Language: hr
Date: 2011-06-16 00:00:00
Title: Uredba Vijeća (EU) br. 572/2011 od 16. lipnja 2011. o izmjeni Uredbe (EU) br. 204/2011 o mjerama ograničavanja s obzirom na stanje u Libiji

18/Sv. 11
            
            
               HR
            
            
               Službeni list Europske unije
            
            
               61
            
         32011R0572
   
               L 159/2
            
            
               SLUŽBENI LIST EUROPSKE UNIJE
            
         UREDBA VIJEĆA (EU) br. 572/2011
   od 16. lipnja 2011.
   o izmjeni Uredbe (EU) br. 204/2011 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (1),
   uzimajući u obzir Zajednički prijedlog visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Odluka 2011/137/ZVSP, kako je izmijenjena Odlukom Vijeća 2011/332/ZVSP (2), predviđa posebno odstupanje u vezi sa zamrzavanjem imovine određenih subjekata (luka).
            
         
               (2)
            
            
               Primjereno je osigurati nastavak humanitarnih operacija i opskrbu materijala i zaliha za neophodne potrebe civila, kao i operacija potrebnih za evakuaciju iz Libije.
            
         
               (3)
            
            
               Te mjere spadaju u područje primjene Ugovora o funkcioniranju Europske unije i stoga, posebno kako bi ih gospodarski subjekti u svim državama članicama jedinstveno primjenjivali, za njihovu provedbu potrebno je regulatorno djelovanje na razini Unije.
            
         
               (4)
            
            
               S obzirom na ozbiljnost stanja u Libiji i u skladu s Odlukom Vijeća 2011/137/ZVSP, u popis osoba i subjekata koji podliježu mjerama ograničavanja određen u Prilogu III. Uredbi Vijeća (EU) br. 204/2011 (3) trebalo bi uvrstiti dodatne subjekte.
            
         
               (5)
            
            
               Kako bi se osigurala učinkovitost mjera predviđenih ovom Uredbom, ova bi Uredba trebala stupiti na snagu na dan objave,
            
         DONIJELO JE OVU UREDBU:
   Članak 1.
   Uredba (EU) br. 204/2011 mijenja se kako slijedi:
   
               1.
            
            
               Članak 8a. zamjenjuje se sljedećim:
               „Članak 8.a
               Odstupajući od članka 5., nadležna tijela država članica kako su navedena u Prilogu IV. mogu odobriti oslobađanje zamrznutih financijskih sredstava ili gospodarskih izvora koji pripadaju osobama, subjektima ili tijelima navedenima u Prilogu III. ili stavljanje na raspolaganje nekih financijskih sredstava ili gospodarskih izvora navedenih u Prilogu III., pod uvjetima koje smatraju primjerenima, u slučajevima gdje smatraju da je to potrebno u humanitarne svrhe, kao što su dostava i olakšavanje dostave humanitarne pomoći, dostava materijala i zaliha potrebnih za neophodne potrebe civila, uključujući hranu i poljoprivredne materijale za vlastitu proizvodnju, medicinske proizvode i osiguravanje električne energije, ili za evakuaciju iz Libije. Dotična država članica u roku od 2 tjedna od izdavanja odobrenja, o izdanim odobrenjima obavješćuje druge države članice i Komisiju u skladu s ovim člankom.”
            
         
               2.
            
            
               Umeće se sljedeći članak:
               „Članak 10.a
               Odstupajući od članka 5. stavka 2., nadležna tijela država članica kako su određena na internetskim stranicama navedenim u Prilogu IV. mogu do 15. srpnja 2011. odobriti stavljanje na raspolaganje određenih financijskih sredstava ili gospodarskih izvora lučkim upravama navedenima u Prilogu III. u vezi izvršenja ugovora sklopljenih prije 7. lipnja 2011. uz izuzetak ugovora u vezi nafte, plina i rafiniranih naftnih derivata. Država članica u roku od 2 tjedna od izdavanja odobrenja, o izdanim odobrenjima obavješćuje druge države članice i Komisiju u skladu s ovim člankom.”.
            
         Članak 2.
   Subjekti navedeni u Prilogu ovoj Uredbi dodaju se popisu određenom u Prilogu III. Uredbi (EU) br. 204/2011.
   Članak 3.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. lipnja 2011.
      
         
            Za Vijeće
         
         
            Predsjednik
         
         MARTONYI J.
      
   
   
      (1)  SL L 58, 3.3.2011., str. 53.
   
      (2)  SL L 149, 8.6.2011., str. 10.
   
      (3)  SL L 58, 3.3.2011., str. 1.
   
      PRILOG
      
         Subjekti iz članka 2.
      
      
                   
               
               
                  Naziv
               
               
                  Podaci za utvrđivanje identiteta
               
               
                  Razlozi
               
               
                  Datum uvrštenja
               
            
                   
               
               
                  Lučka uprava Tripoli
               
               
                  Lučka uprava:
                  Socialist Ports Company (s obzirom na rad luke u Tripoliju)
                  Tel. +218 21 43946
               
               
                  Pod kontrolom Qadhafijeva režima
               
               
                  7.6.2011.
               
            
                   
               
               
                  Lučka uprava Al Khoms
               
               
                  Lučka uprava:
                  Socialist Ports Company (s obzirom na rad luke u Al Khomsu)
                  Tel. +218 21 43946
               
               
                  Pod kontrolom Qadhafijeva režima
               
               
                  7.6.2011.
               
            
                   
               
               
                  Lučka uprava Brega
               
               
                   
               
               
                  Pod kontrolom Qadhafijeva režima
               
               
                  7.6.2011.
               
            
                   
               
               
                  Lučka uprava Ras Lanuf
               
               
                  Lučka uprava:
                  
                              Veba Oil Operations BV
                           
                        
                              Adresa: PO Box 690
                           
                        
                              Tripoli, Libija
                           
                        
                              Tel. +218 21 333 0081
                           
                        
               
                  Pod kontrolom Qadhafijeva režima
               
               
                  7.6.2011.
               
            
                   
               
               
                  Lučka uprava Zawia
               
               
                   
               
               
                  Pod kontrolom Qadhafijeva režima
               
               
                  7.6.2011.
               
            
                   
               
               
                  Lučka uprava Zuwara
               
               
                  Lučka uprava:
                  
                              Lučka uprava Zuwara
                           
                        
                              Adresa: PO Box 648
                           
                        
                              Lučki poslovi i prijevoz morem
                           
                        
                              Tripoli
                           
                        
                              Libija
                           
                        
                              Tel. +218 25 25305
                           
                        
               
                  Pod kontrolom Qadhafijeva režima
               
               
                  7.6.2011.